text: Politi: Tag ikke telefonen, hvis nummeret begynder med +39
  10 december 2014 kl. 15.15
  Syd- og Sønderjyllands Politi modtager i øjeblikket rigtig mange henvendelser fra borgere, der er blevet ringet op af personer fra udlandet, som forsøger at franarre personlige oplysninger.
  Ringer telefonen med et nummer, der begynder med +39, kan det være en god idé bare at lade den ringe. Ifølge Syd- og Sønderjyllands Politi, er det udenlandske personer, der vil have fat i personlige oplysninger, så de kan få adgang til folks penge.
  - Vores råd er, at man ikke skal besvare uventede opkald fra numre, der starter med +39, og samtidig skal man undlade at ringe retur.
  En del bliver også ringet op af personer, der udgiver sig for at være fra Microsoft. Her bliver der også talt engelsk og spurgt ind til, om man har en computer. De oplyser samtidigt, at de kan se, at der har været nogle problemer med computeren, som de gerne vil ordne.
  Tag ikke mod uventede opkald fra numre, der starter med +39 . Vi får mange anmeldelser om forsøg på snyd: http://t.co/xBDee0xEDu  #politidk
  
  